АҞӘА, цәыббра 9 - Sputnik, Бадри Есиава. Аԥсны ахадарахьы акандидат Алхас Кәыҵниа аҳәамҭа ҟаиҵеит алхрақәа рылҵшәақәа рзы ашшра игәы ишҭоу.
Аԥсны АКХ официалла ирыланаҳәараны иҟоуп Аԥсны ахада иалхраз аҩбатәи атур аихшьаалақәа цәыббра 9 рзы, аха Аԥсны иахьатәи ахада Рауль Ҳаџьымба иштаб аҿы аиааира азгәарҭо иалагеит. Аштаб адыррақәа рыла аҩбатәи атур аҿы Ҳаџьымба аԥыжәара имоуп.
Аԥсны ахада иалхра аҩбатәи атур мҩаԥысит цәыббра 8 рзы. Еиндаҭлон Рауль Ҳаџьымбеи Алхас Кәыҵниеи.
Аамҭак ала иалырхуан ахада ихаҭыԥуаа – Аслан Барцыци (Рауль Ҳаџьымба) Дмитри Дбари (Алхас Кәыҵниа).
Иара убас шәаԥхьар ҟалоит:
- Ҭамаз Гогьиа: Аԥсны АКХ алхрақәа аҩбатәи ртур азы макьана алкаақәа ҟанамҵаӡацт
-
Иҟоу адыррақәа рыла Рауль Ҳаџьымба аиааира игеит ҳәа рылеиҳәеит